Martin o ne a sa tshabe sera le ha sekaba jwang kapa ka mokgwa ofeng kapa saba jwang. Ho utlwahala hore oile a kopana le mmusi e mong ya kgopo nakong ya hae ya neng a jara boikarabelo mafung a bakreste ba bangata. Mme mmusi one a sa batle ho utlwa letho ka sena, mme ka tsela e jwalo Martin a tsamaya a ilo bona motswalle wa mmusi enwa, ya neng ale Damase, mobishopo ya kgopo wa Roma. Empa mobishopo jwalo ka motho ya hlahang sefateng se fosahetseng o ne a sa batle ho utlwa letho le yena. Martin o ile a kgutlela Paleising, empa nakong ena menyako ya Paleise ene e se e kwetswe mme bane ba mohanela ho kena. Yaba o wa ka sefahleho pela Modimo mme a rapela hore a ke a dumellwe ho kena ka hare. A utlwa lentswe le mmolellang hore a tsohe. Ha a entse jwalo a bona menyako e buleha ka bo yona. Mme a kena ka hare empa mmusi one a sa batle ho mosheba le ho bua le yena. Mme Martina a rapela hape hang mollo wa hlaha setulong sa mmusi o itlhahela feela mmusi a sa kgotsofalang a phahama ka potlako le ho siya setulo sa hae. Ka nnete Modimo o theola boikakaso ba batho ba iphahamisang ka ba fatshe.